google/wiki40b huggingface dataset:
Brødrene av Felleslivet

Brødrene av Felleslivet (latin:Fratres communis vitæ) var et fellesskap som ble dannet i  1384 av klerikeren Florens Radewijnszoon (død 1400) i Deventer i Nederlandene, etter at hans lærer, mystikeren og botspredikanten Gerrit de Groote (død 1384), allerede hadde gitt støtet det i Deventer ved å danne et søsterhus for kvinner som uten å være nonner forpliktet seg til lydighet mot deres «mesterske» og kyskhet og til å leve av sine henders verk.
Snart oppstod det rundt i Nederlandene og Tyskland lignende "broderhus" (fraterhus) for prester og legfolk som uten munkeregel ("Brødre av den gode Vilje") levde et "fællesliv" med felleseie og felles andaktssamlinger (collationes, hvorfor de også ble kalt kollatiebrødre) og særlig beskjeftiget seg med undervisning og avskrivning av bøker. Forgjeves forsøkte tiggermunkene å reise storm mot dem. Brødrene af Felleslivet styrket sin sak ved tildels å slutte sig til augustinerkorherrene. I  1387 grunnla de i Windesheim mellom Deventer og Zwolle et korherrekloster som snart ble midtpunkt for en del nederlandske og tyske klostre, som sammen dannet Windesheimkongregasjonen. De nordligste av disse klostre var Segeberg og Bordesholm i Holstein. Det mest berømte var klostret på Agneteberget ved Zwolle, der Thomas a Kempis utfoldet sin betydningsfulle forfattervirksomhet.
Brødrene av Felleslivet var således dels regulære kanniker under klostertukt, dels friere samfunn. Men felles for alle var deres virke for kristelig inderlighet med anstrøk av mystikk (Henrik Mande og Thomas a Kempis), for lesning av Bibelen og andaktsbøker – som regel på morsmålet, noe som ikke minst ble fremmet av Gerhard Zerboldt av Zutphen (død 1398) – , videre for forkynnelse, skolevesenet, for bokavskrivning (senere boktrykking og bokbinding).
Flere av Brødrene av Felleslivet kan sies å ha uttrykt enkelte av den senere protestantiske formasjons tidligere kampsaker. Blant dem var Johan Wessel Ganfort (død 1489), som kritiserte den katolske lære om bot og avlat. Martin Luther og Philipp Melanchthon hadde sympati for Brødrene av Felleslivet, og mange av dem sluttet seg til reformasjonen. Delvis derfor tapte deres samfunn imidlertid sin betydning, og på 1600-tallet ble de siste av brødrehusene opphevet.
Programmert celledød protein 1

Programmert celledød protein 1 (også kalt PD-1 og CD279) er et protein som hos mennesker blir kodet av PDCD1-genet. Genet finnes på menneskets kromosom 2. PD-1 er en reseptor som sitter på celleoverflaten og tilhører immunglobulin-familien (antistoffer) og er uttrykt på T-celler og pro-B-celler.
PD-1 binder to ligander: PD-L1 og PD-L2.
En rekke monoklonale antistoffer som nivolumab og pembrolizumab brukes for å stimulere pasientens immunsystem til å å kjempe mot sin egen svulst ved å binde og blokkere PD-1 reseptoren.
Den 83. Oscar-utdelingen

Ærespriser

Akademiet avholdt sin andre årlige Governors Awards-seremoni 13. november 2010, der følgende priser ble delt ut.
Bagongshan

Bagongshan (kinesisk: 八公山区; pinyin: Bāgōngshān Qū) er et bydistrikt i provinsen Anhui i Folkerepublikken Kina. Det ligger i byprefekturet Huainan.
Bydistriktet har et areal på 93 km² og teller ca. 170 000 innbyggere (2004).
Trådløs strøm

Trådløs overføring av energi eller trådløs strøm er overføring av elektrisitet fra en strømkilde til en elektrisk krets uten fysiske ledninger. Selve energioverføringen foregår ved hjelp av spoler og kontrollelektronikk. Trådløs overføring er nyttig i tilfeller der bruk av ledninger eller tradisjonelle kontakter er upraktisk, farlig, eller umulig. Teknologien kan benyttes til å lage kontakter uten eksponert metall, noe som kan redusere faren for slitasje, korrosjon, støt og kortslutning. Selv om Nikola Tesla demonstrerte trådløs overføring av strøm allerede i 1893 har det tatt lang tid før teknologien ble kommersielt tilgjengelig. 
Flere norske bedrifter har utviklet produkter basert på trådløs overføring av strøm
Trådløs strømoverføring skiller seg fra trådløs telekommunikasjon, som for eksempel radio. For denne teknologien er det kritisk at signalet er kraftig nok for å kunne skilles fra annen støy. Forskjellen er at trådløs strøm trenger mest mulig effektivitet. For at den største andelen av energien som blir sendt ut ankommer mottakeren.
Den vanligste formen for trådløs strømoverføring gjøres ved hjelp av direkte induksjon etterfulgt av resonant magnetisk induksjon. Andre metoder er under vurdering som elektromagnetisk stråling i form av mikrobølger eller lasere.
9. serierunde i Tippeligaen 2011

9. serierunde i Tippeligaen 2011 skulle spilles søndag 22. mai og mandag 23. mai, men er utsatt på ubestemt tid grunnet streik blant Tippeliga-spillerne. Runden skulle begynne søndag klokken 18:00 med fem kamper og fortsette med hovedkampen mellom Vålerenga og Molde på Ullevaal Stadion klokken 20:00. Runden skulle avsluttes med mandagskampen mellom Brann og Odd Grenland mandag klokken 19:00.

Streik

Forhandlingene mellom NISO og NHO ble brutt natt til fredag 20. mai og 95 Tippeliga-spillere gikk ut i streik. Senere samme dag ble det klart at den niende serierunden i Tippeligaen er utsatt på ubestemt tid. Spillere fra Brann, Vålerenga, Aalesund, Viking, Start, Molde, Sogndal, Tromsø og Fredrikstad ble tatt ut i streik. Hovedgrunnen til at forhandlingene ble brutt var NISOs krav om at spillerne selv skal få velge hvilke fotballsko de ønsker å benytte. I tillegg ønsket de blant annet bedre oppsigelsesvern i standardkontrakter og en ferieuke i løpet av sesongen. Streiken ble avsluttet 22. mai.
ISD Records

ISD Records er et plateselskap som gir ut nynazistisk musikk. ISD står for Ian Stuart Donaldson, som var frontmann i Oi!-bandet Skrewdriver.
Maiblomsten

Maiblomsten er en liten, blomsterformet nål til å sette på jakkeslaget eller lignende. Maiblomsten oppsto i Sverige etter en idé av Beda Hallberg, og har vært solgt i Sverige siden 1907. Norske Kvinners Sanitetsforening (N.K.S.) begynte salg av Maiblomsten i Norge i 1909, senere ble den solgt i samarbeid mellom N.K.S. og Nasjonalforeningen for folkehelsen.
Maiblomsten har tilført N.K.S. og Nasjonalforeningen relativt store inntekter. I perioden 1909-2009 er det rene kronebeløpet (ikke inflasjonsjustert) angivelig på om lag 150 millioner kroner. Inntektene har vært brukt til humanitære formål i de to organisasjonene.
Herman Wildenvey har skrevet et hyllingsdikt til Beda Hallberg og Maiblomsten:
Et frø som falt i hjertenes jord/ 
er blitt til blomster som villig gror/ 
og vokser i millioner/ 
av blanke blomsterkroner/ 
Maiblomsten! Og se i dens spor/ 
blomstrer frelsen/ 
for folkehelsen/
Microstock

Microstock er en engelsk betegnelse for kjøp av lisensierte fotografier via Internett til langt lavere priser enn vanlige stockfoto (arkivfoto eller «kjøpebilde»). Microstock er således en billigvariant av tradisjonelle stockfoto fra bildebyråer. Microstock-samlinger kjennetegnes av at de lisensierer billige bilder, også bilder tatt av amatører. Amatører har ellers ikke hatt muligheten til å selge bilder via bildebyråer.
Et antall nettsteder for microstock selger også en rekke andre typer mediafiler, som blant annet vektoriserte tegninger, Flash-animasjoner og video.

Bakgrunn

Tankegangen bak microstock-fotografering er at med utbredelsen av digitalkameraer og Internett kan alle i realiteten levere gode bilder. Ettersom mengden blir større, kan bildene lisensieres flere ganger uten at de «brukes opp», noe som oppveier for at prisene er veldig lave. Mange fotografer reagerer negativt på de lave prisene og mener at konseptet undergraver andre, profesjonelle fotografer og fotoindustrien.
En del av microstock-byråene baserer betalingen på Micropayment. Kunden betaler bildebyrået en sum penger for retten til å laste ned et avtalt antall bilder. Systemet kan sammenlignes med et kontantkort til mobiltelefonen.
Det koster ingenting å levere bilder til microstock-bildebyråene. Hvert bilde må gjennom en godkjenningsprosess der bildet aksepteres eller refuseres i henhold til det enkelte byråets kriterier.
Pioneren i microstock-fotografi er Bruce Livingstone, som grunnla iStockPhoto. I utgangspunktet delte de ut bilder gratis, men de ble raskt en fenomen på nettet. Til sist ble iStockPhoto solgt til Getty Images i februar 2006 for 50 millioner dollar eller over 300 millioner norske kroner.
Mange andre selskaper har forsøkt å følge etter iStockPhotos forretningsmodell. Shutterstock, Can Stock Photo, Fotolia og Dreamstime er blant iStockphotos konkurrenter. Shutterstock ble børsnotert i USA i 2013. 
I Norge fins Scandinavian Stock Photo og YAY Images.
Łukasz Skorupski

Landslaget

Han ble tatt ut i Polens bruttotropp til VM i fotball 2018 i Russland.
100–metersbeltet

100–metersbeltet («strandsonen») i plan- og bygningsloven er omtalt i § 1–8.
«I 100–metersbeltet langs sjøen og langs vassdrag skal det tas særlig hensyn til natur- og kulturmiljø, friluftsliv, landskap og andre allmenne interesser.»
Matvei Igonen

FCI Tallinn

Igonen begynte sin karriere i Infonet, som senere byttet navn til FCI Tallinn. Han fikk sin debut 18. mars 2012 for Infonet i Esiliiga (Estisk 2 divisjon).
16. mars 2013 spilte han sin første kamp i Meistriliiga mot FC Flora Tallinn som endte 1-1.
Igonen vant Meistriliiga i 2016, Eesti Karikas i 2016-2017 og Eesti Superkarikas i 2017.

Lillestrøm

Igonen signerte en 3-års kontrakt med  Lillestrøm 5. januar 2018.

Landslagskarriere

Igonen gjorde sin internasjonale debut for Estland den 23. november 2017, han holdt nullen i en 1-0 seier over Vanuatu i en treningskamp.
NM i judo 2003

NM i judo 2003 ble arrangert i Sandefjord 5. april.
Kongepokalene ble vunnet av Esther Myrebøe og Martin Thiblin.
Norske Budeier

Norske Budeier eller Norrrske budeier (1979–1981) var et norsk punkband fra Bergen.

Historie

Norske Budeier var med på LP'en «Ingenting for Norge» sammen med tre andre band: Allahrm, Terror (band) og Fader War. På platen er bandnavnet stavet med tre R er: Norrrske Budeier. På samlemarkedet er LP-en en av de dyreste og mest ettertraktede norske pønkutgivelsene.
Etter at bandet ble oppløst flyttet Ote Kippersrud til Oslo og etablerte X-port Plater sammen med Gunnar Nuven i 1984. Battie fortsatte med band som Betty Bohm Bang Band, Død ved Ankomst og Betty Big Boom Band.
Kristent fellesskap

Kristent Fellesskap Bergen er en menighet som startet på 1970-tallet som en bønnegruppe, og er i dag en større menighet som holder til i Kanalveien 66 i Bergen. Siden oppstarten, har denne menigheten vært en forløper for flere andre menigheter rundt om i landet. Blant annet Karmøy  , Bømlo, Tromsø, Stord, Stokke, Oslo, Trondheim, Frekhaug, Osterøy, Sotra, Sortland og Harstad. Ifølge menigheten selv er «troen på Jesus som Herre og Frelser» og at «menigheten er til for Gud og ikke omvendt» det viktigste som kjennetegner menigheten. 
Menigheten i Bergen ledes av "eldste". Ledende eldste fra sommeren 2008 er Per Arne Gjerde. 
Menigheten driver blant annet studentarbeid, barnearbeid og ungdomsarbeid, og legger vekt på fellesskap med hverandre, og fellesskap med Gud. De driver også en bibelskole i Bergen (Bergen Bibelskole) som tar inn ca. 30 elever per år. 
Hver påske og sommer, arrangerer menigheten en "felles" konferanse for menighetene rundt om i landet. Og ungdommene pleier å arrangere en egen konferanse rundt nyttår.
Fassa Bortolo

Fassa Bortolo var et profesjonelt sykkellag som ble grunnlagt i 2000 og oppløst i 2005. Laget hadde navn etter sponsoren, et italiensk sement-selskap.
Fassa Bortolo var et topp-rangert lag og var en del av UCI ProTour i 2005-sesongen. Blant rytterne som har syklet for laget finner vi Alessandro Petacchi, Ivan Basso, Juan Antonio Flecha og Fabian Cancellara.
Lagets manager Giancarlo Ferretti prøvde i 2005 å finne en ny sponsor til laget og trodde Sony Ericsson var interessert. Det viste seg imidlertid at en mann som hevdet å representere Sony Ericsson var en svindler og hele laget og støtteapparatet ble stående uten arbeid.
John Kristian Dahl

Biografi

Dahl debuterte i verdenscupsammenheng i 2001 og tok sin første pallplassering i Toblach i 2003. Han representerte Kirkenes og Omegn Skiklubb før han flyttet til Trøndelag og Strindheim Idrettslag.
Dahl tok sin første verdenscupseier da han vant sprinten i Davos 13. desember 2009. Til tross for dette ble han ikke tatt ut til den norske troppen til OL i Vancouver 2010.  I det siste verdenscupløpet før OL ble han nr. 2, bare slått av svenske Emil Jönsson. Per 6. februar 2010 har han ni individuelle pallplasseringer fra verdenscupløp, én seier, fire andreplasser og fire tredjeplasser.
Dahl vant Vasaloppet i 2014 etter å ha blitt nummer sju i året før. Han ble nummer to i Marcialonga i 2014. Han vant Vasaloppet for andre gang i 2016, og for tredje gang i 2017. I 2016 vant han det 200 km lange Nordenskiöldsloppet, første gang dette rennet ble arrangert i moderne tid.
Nattlue

Nattlue er ei lue som blir brukt når en sover. Nattlue er sjelden i bruk som nattøy i dag, men ble inntil tidlig på 1900-tallet  brukt både av kvinner og menn for å holde varmen i kalde hus om natta og for å holde frisyren i orden.  Nattluene hadde gjerne form som ei topplue, eller ei kyse for kvinner, som også kunne bruke hårnett eller hårbånd for å holde håret på plass. Nattluene var oftest hvite eller lyse og kunne være sydd av vevd tekstil, for eksempel myk ull eller bomull (flannel), eller være strikket.
Små, nattlueliknende hodeplagg kunne på 1700- og 1800-tallet også bæres sammen med morgenkåper, slåbroker og andre uformelle inneklær.
Kirkeordinansen

Ved kirkeordinansen av 1537 ble den evangelisk-lutherske kirke innført i Danmark-Norge. En offisiell oversettelse ble stadfestet i 1539, utgitt i 1542. Ordinansen karakteriseres som et praktisk-teologisk verk, en håndbok for kirkens virksomhet.
Etter et stort forarbeid utkom i 1604 Utkast til en norsk Kirkeordinants – Etter Kong Christian IVs befaling forfattet av Norges Superintendenter. De norske superintendantenes anbefalinger ble imidlertid ikke fulgt når Norge fikk sin egen kirkeordinans i 1607. Den danske kirkeordinansen fra 1537 ble stort sett lagt til grunn, men tilpasset norske forhold. Mange av kirkeordinansens regler ble senere i bearbeidet form inntatt i Christian Vs Norske Lov og i Kirkeritualet.
Damenes pokal

Damenes pokal er en premie som ble utdelt til den utøveren som presterte godt og samtidig tekte seg på en høflig, sjarmerende og dannet måte i forbindelse med idrettslig konkurranse. Pokalen ble første gang satt opp i 1884 i forbindelse med Husebyrennet. Pokalen var fra Christianias damer «til den kjækkeste skiløberen fra Christiania».
Skikken med tildeling av Damenes pokal forsvant gradvis utover mot midten av 1900-tallet. I senere tid er tradisjonen tatt opp igjen av ulike klubber, innen blant annet skyting og golf.
Tradisjonen med damenes pokal ble adoptert av friidrett, og utdelt i forbindelse med tidenes første friidretts-NM i Kristiansand i 1896. Den ble tildelt Einar Knudsen for hans allsidighet i mesterskapet. Pokalen har likevel hatt lengst historie og tradisjon i forbindelse med kombinert renn i Holmenkollrennene. Her ble pokalen tildelt konkurransens beste hopper. Ved to tilfeller ble pokalen ikke delt ut, siden hopperens langrennsløp ble vurdert altfor dårlig (Bengt («Silver-Bengt») Eriksson, 1960 og Gjert Andersen, 1970)
Pokalen ble tatt vel i mot, og det var en ære å bli plukket ut. Overrekkelsen ble ofte foreviget av et fotografi av vinneren sammen med komiteens kvinner. Samtidig kan pokalen sees på som et symbol på hvilket nivå kvinnene var forventet å delta i idrett. Kvinner var forventet å holde en viss avstand fra selve aktiviteten, og det var antatt at de ikke forstod seg seg på de idrettslige prestasjoner. En pokal som hedret dannelse innen idrett passet godt i tiden, og lå innenfor det som ble ansett å være en kvinnes område.
Boye (Baoding)

Boye (kinesisk: 博野县; pinyin: Bóyě Xiàn) er et fylke i byprefekturet Baoding i provinsen Hebei i Folkerepublikken Kina.
Befolkningen var i 1999 på 247 481.
Detektivbyrå nr. 2

Detektivbyrå nr. 2 er en bokserie for barn, skrevet av Jørn Lier Horst. Bøkene er illustrert av Hans Jørgen Sandnes.
Bokserien har nå (30. januar 2019) 19 bøker.
Chester Beatty Library

Chester Beatty Library er et bibliotek og et arkiv i Dublin, Irland, som ble grunnlagt i 1950 for å forvalte gruveeieren Alfred Chester Beattys samlinger.

Den nye biblioteket

Det nåværende biblioteket på Dublin Castles område, ble åpnet i februar 2000, på 125-årsdagen av Beattys fødsel. Museet fikk prisen Årets museum i Europa i 2002.
Samlingene inneholder manuskript, miniatyrmalerier, trykk, tegninger, sjeldne bøker, samt en del dekorativ kunst fra islamske, østasiatiske og vestlige samlinger. Chester Beatty LIbrary har de såkalte Chester Beatty papyri, som er en viktig kilde for forskning om både Gamle og Nye Testamentet og har betydningsfulle samlinger av islamske og østasiatiske gjenstander.
Caulospongia amplexa

Utbredelse

Slekten er utbredt i Indiahavet ved Australia.
Spindelvevshinne

Spindelvevshinnen (Latin: arachnoidea) er en av hjernehinnene, som omkranser hele sentralnervesystemet (hjerne og ryggmarg).
Spindelvevshinnen er den midtre hjernehinnen. Den ligger den som et spindelvev mellom senehinne og årehinne.
Vottsjina

Vottsjina (russisk: во́тчина) eller ottsjina (russisk: о́тчина) var et øst-slavisk gods (eller landeiendom) som kunne arves. Uttrykket «vottsjina» ble også brukt om landområdene til en knjaz. Ordet kommer av et slavisk ord for «Far».
Begrepet hadde sin opprinnelse i Kievrikets lover. En eier av et vottsjina (en vottsjinnik (russisk: вотчинник) hadde ikke bare eiendomsrett til det, men også visse administrative og juridiske rettigheter over menneskene som bodde på dets territorium. Disse menneskene var imidlertid ikke livegne, da de hadde rett til fritt å kunne flytte til andre vottsjinaer.
Etterhvert ble vottsjinaeiernes administrative og juridiske makt sterkt innskrenket, og senere fullstendig opphevet. På midten av 1400-tallet ble retten til å flytte, som bønder i enkelte vottsjinaer hadde, begrenset til en periode på en uke før og etter den såkalte Jurijs dag (26. november).
Ayn Rand and the World She Made

Innhold

Boken er en kronologisk biografi om Rand. Hvert kapittel dekker en spesifikk tidsperiode, som blir nevnt i kapitteltittelen. Et etterord beskriver kort hva enkelte av hennes tidligere samarbeidspartnere har gjort efter Rands død. Boken har ingen fotnoter i teksten, men har en egen seksjon for «noter», som utdyper hvilke kilder som har blitt brukt til de ulike kapitlene.

Mottakelse

«En helt nøytral biografi [om Rand] er umulig å skrive, siden en person som er godt bevandret innenfor temaet enten er en sann troende eller en kjetter. Men Heller klarer å finne en fin middelvei: hun avdekker både positive og negative detaljer med like stor glede. Fra tid til annen kan tonen hennes virke skjødesløst ærbødig […] I det store og det hele har Heller imidlertid gjort et fantastisk arbeid med sitt biografiobjekt, som var nesten lammende kompleks.» –Sam Anderson, New York Magazine
Boken fikk i det store og det hele positive anmeldelser. Library Journal inkluderte den i sin bokliste «Best Books 2009» («Beste bøker i 2009»), og The New York Times Book Review inkluderte den i sin «100 Notable Books of 2009» («100 bemerkelsesverdige bøker fra 2009»). I en anmeldelse for Liberty, kalte Stephen Cox boken «fengslende» og «objektiv», selv om han var uenig i enkelte av Hellers interpretasjoner av Rand.
Flere av bokens anmeldere sammenlignet den med en annen Rand-biogafi, Goddess of the Market (2009) av Jennifer Burns, som fokuserer på Rands intellektuelle utvikling og påvirkning på de liberalistiske og konservative bevegelsene, i motsetning til Hellers bok, som fokuserer på de biografiske detaljene ved Rands liv. Johann Hari skrev i en dobbelanmeldelse av de to bøkene for Slate at de var «spennende psykologiske portretter av en grusomt skadet kvinne som fortjener den ene tingen hun brukte sitt hele liv på å kritisere: Medlidenhet.» Janet Maslin skrev i en anmeldelse for The New York Times at de to bøkene «noterer mange av de samme tingene og pirker borti mye av de samme biografiske detaljene», selv om hun foretrakk Hellers bok på grunn av dens mer detaljerte beskrivelse. De to bøkene ble også anmeldt sammen i The New Republic og i Time.
Skotring

Skotring er en bryllupsskikk som går ut på at bygdefolk som ikke er bedt i bryllup kler seg ut og likevel dukker opp i bryllupslaget sent på kvelden. Når de dukker opp er det god skikk å ta de hjertlig velkomne og by de noe å drikke. Dette skjer mot at de ubedne lager liv og danser en liten stund før de forsvinner igjen. Dette skal helst skje før gjestene forstår hvem de er. Skikken er best kjent fra Hardanger hvor den forsatt er levende.
Ordet skotring har med å skotte/kikke/gløtte å gjøre. En person som går på skotring kalles en skotrer. Mange steder har det vært vanlig at de som ikke er bedt har likevel gått og kikka på bryllypsselskapet fra utensiden av viduet eller lingende. I valdres ble de kalt glåmfant
Sagvågsfjorden

Sagvågsfjorden er en fjord i Bømlo og Stord kommuner i Hordaland. Fjorden har innløp fra Bømlafjorden i sør, gjennom en rekke sund mellom øyene Stord, Føyno, Nautøya, Spyssøy og Bømlo. I nord fortsetter Sagvågsfjorden som Stokksund, som begynner nord for Siggjarvåg og Sagvåg.
Mellom øyene i det sørlige innløpet går deler av Trekantsambandet mellom Stord, Bømlo og Sveio. Digernessundet mellom Føyno og Stord krysses av den 1076 meter lange Stordabrua. Mellom Nautøya og Spyssøy går den 990 meter lange Bømlabrua. Sør for disse øyene ligger Bømlafjorden, hvor Bømlafjordtunnelen fra Føyno går over til fastlandet på Sveio. 
På østsida av fjorden ligger Valvatnavågen, Sætrevika og Sagvågen med tettstedet Sagvåg. Før Trekantsambandet ble bygget gikk det ferge  over fjorden fra Sagvåg til Siggjarvåg på Bømlo.
With Some Attitude

With Some Attitude er en EP med Shoot the Breeze, utgitt i 2006.
Montepulciano

Montepulciano ligger sydøst i Toscana og er administrativt senter for Comune di Montepulciano underlagt Siena-regionen. Byen ligger på en kalkstenshøyde øst i Siena, og er omringet av gamle bymurer.
Området har lange tradisjoner for produksjon av rødvin av høy kvalitet (Vino Nobile di Montepulciano). Det er gode muligheter for å smake, eller kjøpe, de lokale vinene i en av byens mange enoetecaer. Andre nytelsesmidler som er verdt å sjekke ut er olivenolje, salami og pecorino-oster. Ellers har man gode håndverktradisjoner, blant annet i lærarbeid.
Fraflytting etter andre verdenskrig førte til at vinproduksjonen mistet status og kvalitet, men har gradvis vokst til gamle høyder fra 1980 til idag.
Tema Teater

Tema Teater er en profesjonell teatervirksomhet i Oppland som har base i Østre Toten kommune. Teatret ble etablert i april 1993 av kantor Gunnar Jess og skuespiller Gro Ann Uthaug. 
Den første forestillingen var et påskespill som hadde premiere langfredag 9. april 1993 i Balke kirke. De første årene hadde teateret fokus på samhandlingen mellom kirken og teatret, og fremførte mange kirkespill, oratorier m.m. i de lokale kirkene på Toten. Med forestillingen om den første feminist, den engelske filosofen Mary Wollstonecraft «Følelser og streke påstander» endret profilen seg. Særegne og enestående kvinner som: filosofen Mary Wollstonecraft, dikteren Emily Dickinson, og forfatter og kvinnesakskvinnen Camilla Collett.
Tema Teater hadde per 2015 laget 23 produksjoner/prosjekert, spilt 850 forestillinger og et besøkstall på over 61 000. Tre år senere, i 2018, kunne kompaniet vise til 25 teaterproduksjoner som var blitt spilt for 80 000 tilskuere i alle aldersgrupper. Forestillingene har vært på turné over store deler av Norge; fra Mehamn i Nord til Flekkefjord i sør. Støtte er blant annet mottatt fra Stiftelsen Fritt Ord, Fond for lyd og bilde, Fond for utøvende kunstnere, Fond for Frilansere (Per Gjersøes Fond), Oppland fylkeskommune, Hedmark fylkeskommune og Vestre Toten kommune.

25-årsjubileum i 2018

Hovedmarkeringen av Tema Teaters 25-årsjubileum skjedde under Teaterdagene på Toten i mai 2018.
Dachang

Dachang (kinesisk: 大厂回族自治县 ; pinyin : Dàchǎng huízú Zìzhìxiàn) er et administrativt fylke for huikineserne i byprefekturet Langfang i Folkerepublikken Kina.
Befolkningen var på 111 112 innbyggere i 1999.